**APSTIPRINU**

Pašvaldības aģentūras ‘SPODRA” direktors

J.PŪPOLS

Alūksnē, 2022.gada 27.jūlijā

**ATSAVINĀMĀS KUSTAMĀS MANTAS –**

**MALKAS IZSOLES NOTEIKUMI**

**1. Vispārīgie jautājumi**

1.1. Izsoles noteikumi nosaka kārtību, kādā organizējama Alūksnes novada pašvaldības kustamās mantas – malkas, turpmāk - objekts, izsole, atbilstoši Publiskas personas mantas atsavināšanas likumam, Ministru kabineta 01.02.2011. noteikumiem Nr.109 “Kārtība, kādā atsavināma publiskas personas manta”.

1.2. Izsoli organizē Alūksnes novada pašvaldības aģentūras “SPODRA” malkas atsavināšanas komisija (turpmāk – komisija).

1. **Objekta raksturojums**

|  |  |  |
| --- | --- | --- |
| 2.1. | Objekta atrašanās vieta | Ošu ielā 5, Alūksnē, Alūksnes novadā |
| 2.2. | Objekta raksturojums | Malka 20.5 m3, pielikumā uzmērīšanas akts |
| 2.3. | Pirmpirkuma tiesības, apgrūtinājumi | Nav. |
| 2.4. | Objekta nosacītā cena | 408.36 EUR (četri simti astoņi *euro un*  36 centi) |

1. **Izsoles veids, maksājumi un samaksas kārtība**

|  |  |  |
| --- | --- | --- |
| 3.1. | Izsoles veids | Atklāta mutiska izsole ar augšupejošu soli. |
| 3.2. | Maksāšanas līdzekļi un to proporcijas | 100% *euro* |
| 3.3. | Izsoles sākumcena  | 408.36 EUR (četri simti astoņi *euro un*  36 centi) |
| 3.4. | Izsoles solis | 15 EUR (piecpadsmit *euro*) |
| 3.5. | Izsoles nodrošinājuma apmērs | 25.00 EUR (divdesmit pieci *euro un* 00 centi) |
| 3.6. | Samaksas termiņi  | 3.6.1. Nodrošinājuma maksa līdz 29.07.2022.3.6.2. Maksa par izsolē iegūto kustamo mantu: nosolītā summa (atrēķinot iemaksāto nodrošinājumu) jāsamaksā 1 (vienas) nedēļas laikā no izsoles dienas. |
| 3.7. | Samaksas kārtība | Nodrošinājumsjāieskaita Alūksnes novada pašvaldības, nodokļu maksātāja reģistrācijas kods 90000018622, kontā: LV82 UNLA0050004220718,AS “SEB BANKA”, kods UNLALV2X, norādot iemaksas mērķi. |

**4. Izsoles priekšnoteikumi**

4.1. Par izsoles dalībnieku var kļūt jebkura fiziska vai juridiska persona, arī personālsabiedrība, kura saskaņā ar Latvijas Republikā spēkā esošiem normatīviem aktiem var iegūt kustamo mantu un ir izpildījusi šajos noteikumos noteiktos priekšnoteikumus.

4.2. Izsoles dalībnieki pirms izsoles, līdz 29.07.2022. pulksten 14.00, iesniedz pieteikumu (pielikums Nr.2) un nodrošinājumu. Nodrošinājums uzskatāms par iesniegtu, ja attiecīgā naudas summa ir ieskaitīta noteikumu 3.7.punktā norādītajā kārtībā.

4.3. Lai piedalītos izsolē, juridiskai personai ir jāiesniedz šādi dokumenti:

4.3.1. rakstisks pieteikums dalībai izsolē (veidlapa pielikumā), kas vienlaikus apliecina, ka persona ir iepazinusies ar izsoles noteikumiem;

 4.3.2. pilnvara pārstāvēt juridisko personu izsolē, ja izsolē nepiedalās persona, kurai ir paraksta tiesības uzņēmumā;

 4.3.3. dokuments, kas apliecina izsoles nodrošinājuma summas iemaksu;

 4.3.4. persona nedrīkst būt parādā Alūksnes novada pašvaldībai (t.sk. nodokļu maksājumi, kā arī citas saistības).

4.4. Lai piedalītos izsolē, fiziskai personai ir jāuzrāda personu apliecinošs dokuments-pase vai ID karte, un jāiesniedz šādi dokumenti:

4.4.1 rakstisks pieteikums dalībai izsolē (veidlapa pielikumā), kas vienlaikus apliecina, ka persona ir iepazinusies ar izsoles noteikumiem;

4.4.2. notariāli apliecināta pilnvara pārstāvēt fizisku personu izsolē, ja izsolē nepiedalās pati fiziskā persona;

4.4.3. dokuments, kas apliecina izsoles nodrošinājuma summas iemaksu;

4.4.4. persona nedrīkst būt parādā Alūksnes novada pašvaldībai (t.sk. nodokļu maksājumi, kā arī citas saistības).

4.5. Ja persona ir izpildījusi šos priekšnoteikumus, tā tiek reģistrēta izsoles dalībnieku reģistrācijas lapā.

4.6. Izsoles dalībnieku reģistrācija notiek katru darba dienu Alūksnes novada pašvaldības aģentūrā “SPODRA” no pulksten 9.00 līdz 11.00 un no pulksten 14.00 līdz 16.00, Brūža ielā 1, Alūksnē, līdz 29.07.2022. pulksten 14.00.

4.7. Ar atsavināmo kustamo mantu var iepazīties iepriekš sazinoties ar Alūksnes novada pašvaldība “SPODRA” Darbu vadītāju Ingrīdu RIBOZOLU, tālrunis 29159712, e-pasts: spodra@aluksne.lv.

**5. Izsoles process**

5.1. Izsolē var piedalīties, ja izsoles pretendents ir reģistrējies un ir izpildīti izsoles priekšnoteikumi.

5.2. Izsole notiek 29.07.2022. pulksten 16.00, Brūža ielā 1, Alūksnē, Alūksnes novadā.

5.3. Izsoli vada Malkas atsavināšanas komisijas priekšsēdētājs.

5.4. Izsoles dalībnieks vai tā pilnvarota persona izsoles telpā uzrāda personu apliecinošu dokumentu. Dalībniekam izsniedz dalībnieka numuru, kas atbilst izsoles dalībnieku sarakstā uzrādītajam kārtas numuram.

5.5. Ja izsoles dalībnieks vai tā pilnvarotā persona izsoles telpā nevar uzrādīt reģistrācijas apliecību vai personu apliecinošu dokumentu, tiek uzskatīts, ka izsoles dalībnieks uz izsoli nav ieradies.

5.6. Pirms izsoles sākuma, izsoles vadītājs pārliecinās par sarakstā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tad tiek uzskatīts, ka šis izsoles dalībnieks nepiedalās izsolē un tam neatmaksā nodrošinājuma naudu.

5.7. Izsoles dalībnieku sarakstā ieraksta solītāja vārdu un uzvārdu un tā pēdējo nosolīto cenu.

5.8. Izsoles vadītājs atklāj izsoli, raksturo izsolāmo objektu, paziņo izsoles sākuma cenu un izsoles soli, par kādu var pārsolīt.

5.9. Solītāji solīšanas procesā paceļ savu dalībnieka numuru. Solīšana notiek tikai pa vienam izsoles solim.

5.10. Izsoles vadītājs atkārto solītāja dalībnieka numuru un piedāvāto cenu. Ja neviens no solītājiem augstāku cenu nepiedāvā, izsoles vadītājs trīs reizes atkārto pēdējo piedāvāto augstāko cenu un fiksē to ar āmura piesitienu. Šis āmura piesitiens noslēdz izsolāmā objekta pārdošanu.

5.11. Katrs solītājs apstiprina ar parakstu izsoles dalībnieku sarakstā savu pēdējo solīto cenu. Ja dalībnieks to atsakās darīt, viņu svītro no izsoles dalībnieku saraksta un neatmaksā drošības naudu.

5.12. Piedāvātā augstākā summa, atrēķinot iemaksāto nodrošinājumu, par nosolīto mantu jāsamaksā vienas nedēļas laikā no izsoles dienas. Ja nosolītājs noteiktajā laikā nav samaksājis nosolīto cenu, pārsolītajam pircējam ir tiesības divu nedēļu laikā no samaksas termiņa notecēšanas dienas paziņot izsoles rīkotājam par mantas pirkšanu par paša nosolīto augstāko cenu. Nokavējot noteikto samaksas vai pirkuma līguma parakstīšanas termiņu, nosolītājs zaudē iemaksāto nodrošinājumu, pārējiem reģistrētajiem izsoles dalībniekiem nodrošinājums tiek atmaksāts pēc atsavināšanas līguma noslēgšanas.

5.13. Gadījumā, ja uz izsoli pieteicies tikai viens pretendents, viņam tiek piedāvāts pirkt kustamo mantu par  408.36 EUR (četri simti astoņi *euro un*  36 centi).

5.14. Izsoles rīkotājs apstiprina izsoles protokolu izsoles dienā.

5.15. Alūksnes novada pašvaldības izpilddirektors apstiprina izsoles rezultātus ne vēlāk kā 10 dienu laikā pēc 3.6.2.punktā minētās samaksas veikšanas.

5.16. Objekta nosolītājs, septiņu dienu laikā pēc izsoles rezultātu apstiprināšanas, paraksta pirkuma līgumu.

5.17. Izsoles dalībniekiem ir tiesības iesniegt sūdzību Alūksnes novada domei par komisijas veiktajām darbībām 5 (piecu) dienu laikā no izsoles dienas. Ja komisijas lēmums tiek pārsūdzēts, attiecīgi pagarinās izsoles noteikumos noteiktie termiņi.

Malkas atsavināšanas komisijas

priekšsēdētāja I.RIBOZOLA

Pielikums Nr.2

**Alūksnes novada pašvaldības aģentūra “SPODRA”**

Brūža ielā 1, Alūksnē,

Alūksnes novadā, LV-4301

**PIETEIKUMS DALĪBAI KUSTAMĀS MANTAS –**

**MALKAS IZSOLĒ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (fiziskās personas vārds, uzvārds, juridiskās personas – nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (personas kods vai reģistrācijas numurs) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (deklarētā adrese vai juridiskā adrese, tālrunis, e-pasta adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (juridiskās personas pārstāvja amats, vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (bankas nosaukums, norēķinu konta numurs)

Ar šo iesniegumu tiek pieteikta dalība kustamās mantas – malkas izsolē un apliecināts, ka persona ir iepazinusies ar izsoles noteikumiem un apņemas tos ievērot, kā arī garantē, ka visas sniegtās ziņas ir patiesas.

Pielikumā šādi dokumenti:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(vieta, datums) (paraksts)